Sam Giancana

Salvatore "Sam" Giangana (15. kesäkuuta 1908 Chicago, Yhdysvallat – 19. kesäkuuta 1975 Oak Park, Illinois, Yhdysvallat)Giancanan syntymäpäivästä on kiistelty, mutta 15. kesäkuuta 1908 on merkitty hänen hautakiveensä. oli yhdysvaltalainen sisilialaissukuinen gangsteri ja Chicago Outfit -nimellä tunnetun mafiasyndikaatin johtaja 1955–1966. Hänen muita lempinimiään olivat "Mooney", "Sam the Cigar", "Sam Flood" ja "Sam Gold". Giancana oli kuuluisa häikäilemättömyydestään sekä siitä, että hän tunsi henkilökohtaisesti useita viihdemaailman kuuluisuuksia.

Giancana syntyi ja varttui Chicagon Little Italyksi kutsutussa kaupunginosassa. Hänen isänsä Antonino Giancana  oli yritteliäs katukauppias. Sukulaisten mukaan Antonino Giancana olisi kerännyt mukavan omaisuuden laillisesti, ellei hän olisi joutunut jatkuvasti lunastamaan pidätettyä poikaansa vapaaksi. Sam Giancana liittyi paikalliseen nuorisorikollisten jengiin Forty-Two Gangiin, jossa hän sai mainetta kyvykkäänä pakokuskina ja tappajana. Hän onnistui kiinnittämään myös korkea-arvoisten mafiajohtajien, kuten Frank Nittin ja Paul Riccan huomion. Giancana alkoi työskennellä Al Caponen alaisuudessa 1920-luvulla .  

Giancana oli vastuussa viskin jakelusta Chicagossa kieltolain aikana, ja hyvän suosion vuoksi hänet kutsuttiin nopeasti lempinimellä "Capone's Boy".   

20 ikävuoteen mennessä hän oli ollut pääepäiltynä kolmessa murhatutkinnassa, mutta ei koskaan saanut syytettä. 

Giancana meni naimisiin Angeline DeTolven kanssa 1933. Pariskunta sai 3 tytärtä. Antoinette (1935), Bonnie (1938), sekä Francis (1945). Antoinette julkaisi muistelmateoksen Mafia Princess vuonna 1984.

Toisen maailmansodan aikana psykologi joka haastatteli Giancanaa asepalvelukseen luokitteli gangsterin "luontaiseksi psykopaatiksi", joka osoitti "voimakkaita antisosiaalisia taipumuksia". Tuloksena hänet vapautettiin palveluksesta. 

Hän hyötyi sodasta tekemällä omaisuuden valmistamalla väärennettyjä annosmerkkejä. Sodan loppuun mennessä Giancanan perhe oli muuttanut kaupungista taloon varakkaaseen Chicagon esikaupunkialueelle Oak Parkiin. 

50-luvulla Giancana onnistui suostuttelemaan silloisen Outfit-johtajan Tony Accardon ottamaan valtaansa afroamerikkalaisten lottopelin. Giancanan ura oli nousujohteista, ja vetäydyttyään nimellisesti vallasta Accardo nimitti Giancanan seuraajakseen. Vuoteen 1955 mennessä Giancana hallitsi mm. kaupungin uhkapeli- prostituutio- ja huumebisnestä. 

Accardo ja Paul Ricca pitivät kuitenkin ylimmän vallan itsellään. Giancana oli yksi mafiajohtajista, jotka Yhdysvaltain tiedustelupalvelu CIA palkkasi järjestämään Kuuban johtajan Fidel Castron salamurhan. Hänen Outfitin johtaja-aikansa oli näkyvää. Giancana muun muassa ystävystyi Frank Sinatran kanssa, ja hänen tyttärellään Antoinettella oli suhde presidentti John F. Kennedyyn.

Chicago Outfit ja muut järjestäytyneen rikollisuuden syndikaatit väitetysti työskentelivät saadakseen JFK: n valituksi vuonna 1960. Lisäksi yksi Giancanan pitkäaikaisista tyttöystävistä oli laulaja Phyllis McGuire, joka myöhemmin kertoi tiedotusvälineille kaiken Kennedyn ja Giancanan välisistä läheisistä suhteista, joka kehittyi vuosien varrella.  

Giancanan turmioksi koituivat lopulta korkea profiili ja ahneus. Hän kitsasteli maksaessaan osuuksia voitoista alaisilleen. Se herätti närää, ja Tony Accardo korvasi Giancanan Joseph Aiuppalla. Giancana vetäytyi Meksikoon, jossa hän eli maanpaossa seitsemän vuotta, kunnes meksikolaispoliisit karkottivat hänet takaisin Yhdysvaltoihin. Pian paluunsa jälkeen 19. kesäkuuta 1975 hän oli paistamassa italialaista makkaraa kotonaan Oak Parkissa, kun salamurhaaja ampui häntä takaraivoon. Sen jälkeen kun hän oli kaatunut maahan, salamurhaaja viimeisteli tekonsa ampumalla häntä vielä kuudesti pään ja kasvojen alueelle. Murhasta on epäilty toisia gangstereita ja myös CIA:ta. Murhan motiivi saattoi olla se, että Giancanan oli määrä todistaa Yhdysvaltojen senaatin tutkintakomitean edessä osallisuudestaan 1960-luvun alussa CIA:n suunnitelmiin murhata Fidel Castro.
Lähteet

Luokka:Amerikanitalialaiset mafiosot
Luokka:Vuonna 1908 syntyneet
Luokka:Vuonna 1975 kuolleet